( 204 ) 
Et feront solennel serement comme nous de tenir joieuse 
feste de puy d'amours, l’un après I’ t, à deux 
heures apres midy, au lieu à ce ordonné, le premier dimenche 
de chascun moys. 
Et de baillier, chaseun à son puy, refrain à sa plaisance, 
lequel refrain icelluy ministre fera escripre de lettres et esmail- 
lier sur deux vergettes d’or qui seront données aux mieux 
faisans, l’une pour couronne et l'autre pour chapel, le jour de 
son dit puy. 
Item, ne porra chascun ministre despendre, à cause de son 
dit puy, tant es deux vergettes d’or comme en chapelés de 
pervenche, pain, vin et poires pour boire en recréacion, sy non 
tant seulement trois escus dor à la couronne ou la valeur, tant 
soit grant ou puissant seigneur. 
Et aussy, donra à l’uissier de nostre court d'amours qui ce 
jour servira de son office, quatre sous parisis, avec ce pour 
enregistrer les balades de son puy et les nons et seurnons des 
factistes d’icelles, chascun sur la sienne, son non et seurnon, pour 
ce seulement un blanc pour chascunne balade enregistrer 
qu'il sera tenus de baillier au commis à ce faire, ce meismes 
jour. - 
Item paierons et donrons du nostre tous les papiers appar- 
tenans et neccessaires pour icelles balades enregistrer. 
Et après ce que elles seront enregistrées, on les rendra à 
icelluy ministre qui bailla le reffrain, dedens trois jours et trois 
nuys, au plus tart, apres son puy tenu, pour en faire son 
plaisir et volenté. 
Item, seront icelles deux vergettes d'or pour couronne et 
chapel loyamment jugiées par examen, sans avoir regart par 
faveur à hautesse de prince ou noblesse, auctorité aucune et 
sans quelque fraude ou mal engin, en appert ou en couvert. Et 
données aux deux mieux faisans, ce jour. 
Item, ne porront avoir ce couronne et chapelé rien au pre- 
mier puy après en suivant, ainsois seront à l’examen comme 
